open-index/open-wikipedia-markdown huggingface dataset:
Prisma (satelliitti)

**Prisma** on ruotsalainen mikrosatelliittipari. Sen kehitti Tukholman lähellä Solnassa toimiva Swedish Space Corporation (SSC) yhtiö. SSC:llä projektia johti Staffan Persson. Ruotsin avaruushallinnon lisäksi hanketta rahoittivat Saksa, Ranska ja Tanska. Satelliittiparista toinen, vain 40 kg painava satelliitti, on maalisatelliitti, ja toinen 140 kg painava on monimutkaisempi alus, joka lähestyy maalisatelliittia ja telakoituu siihen. Projekti liittyy useisiin Euroopan avaruusjärjestön kaavailemiin hankkeisiin, joissa tarvitaan useiden satelliittien kykyä lentää muodostelmassa. 

Satelliitti läpäisi vuoden 2007 alussa kriittisen suunnittelukatselmuksen (CDR). Ainoat ongelmakohdat olivat tuolloin ranskalaisen Alcatelin suunnittelema ja CNESin rahoittama radiohyötykuorma ja ohjelmistokehitystyö. Satelliitin kokoonpano alkoi kesäkuussa 2007. Elektroniikan asennus alkoi syyskuussa 2007. 

Satelliittipari piti laukaista marraskuussa 2009 venäläisellä Dnepr-kantoraketilla Baikonurin kosmodromilta. Laukaisu siirtyi maaliskuulle 2010. Satelliittipari laukaistiin Dombarovskista 15. kesäkuuta 2010 yhdessä Picard-satelliitin kanssa Dnepr-1-kantoraketilla. Maaliskuussa 2011 Prisma-satelliittien lennonjohto siirrettiin Swedish Space Corporation -yhtiöltä Saksan DLR-tutkimuslaitokselle. 

## Lähteet
Jari Sinkkonen (psykiatri)

**Jari Joutsi Kaleva Sinkkonen** (s. 27. huhtikuuta 1951 Kontiolahti) on lastenpsykiatrian erikoislääkäri ja lääketieteen tohtori. Hän on Pelastakaa Lapset ry:n entinen ylilääkäri. Hän on aktiivinen osallistuja kasvatusta, lastensuojelua ja lasten kehitystä koskevassa keskustelussa. Erityisesti hän on pitänyt esillä poikalasten kohtaamia haasteita. Hän sai vuoden 2008 Kirkon tiedonvälityspalkinnon ja vuonna 2009 Suomen tietokirjailijat ry:n Tietokirjailijapalkinnon. Vuonna 2011 hän sai arkkiatri Risto Pelkosen palkinnon. Logonomit valitsi Sinkkosen Vuoden puhujaksi 2014.

Sinkkonen on julkisuudessa kiinnittänyt huomiota lasten asemaan vanhempien avo- ja avioerotilanteissa. Lapsen vieraannuttamista toisesta vanhemmastaan Sinkkonen on luonnehtinut "massiiviseksi emotionaaliseksi kaltoinkohteluksi", jolla on kauaskantoisia vaikutuksia sekä lapsen että vieraannutetun vanhemman myöhempään elämään.

Sinkkonen on myös todennut, että joidenkin oikeusoppineiden mukaan on olemassa vaara, että vieraannuttamis-termiä käytetään lapsen oikeuksia vastaan, sellaisissakin tapauksissa, joissa lapsella on perusteltu syy vastustaa toisen vanhemman tapaamisia. 

## Teokset
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
*
*
*
*

## Lähteet

## Aiheesta muualla
*
Džugdžurvuoret

**Džugdžurvuoret** () on vuoristo Venäjän kaukoidässä, pääasiassa Habarovskin aluepiirin pohjoisosassa. Aivan läntisimmät osat ulottuvat Sahan tasavallan kaakkoisosaan. Džugdžurvuoret sijaitsevat Ohotanmeren luoteisrannikolla ja muodostavat vedenjakajan Lenan vesistöalueen ja Ohotanmereen laskevien pikkujokien välillä. Džugdžurvuoristo on noin 1&nbsp;500 kilometriä pitkä ja sen korkein kohta on Topkovuori, 1&nbsp;906 metriä. Se liittyy lännessä Stanovoivuoriin ja pohjoisessa Verhojanskvuoriin. Vuoristoalue on pääasiassa asumatonta. Ainoita asutuksia ovat 1920-luvulla avatut kultakaivokset.
Tietovee

**Tietovee** () on D. Bob Gowinin kehittämä epistemologinen menetelmä, eräs ennakkojäsentäjän tyyppi. Hän kehitti sen selventämään merkityksellisiä suhteita tapahtumien, prosessien ja objektien välillä. Alkujaan se kehitettiin lähinnä koulujen laboratoriotutkimuksia varten selittämään tieteellisen laboratoriotyön luonnetta ja tarkoitusta. 

Se sopii kuitenkin kaikenlaiseen tutkimukseen ja auttaa kohdistamaan huomion keskeiseen kysymykseen ja siihen vastaamiseen edellyttämiin oikeanlaisiin muistiinpanoihin ja havaintoihin.

## Katso myös
* Ennakkojäsentäjä
* Käsitekartta

## Aiheesta muualla
* Teknillinen korkeakoulu 
* Exploders of the universe 
## Kirjallisuutta
* 
* 

## Lähteet
Suomen jalkapallo 2007

Vuosi **2007 suomalaisessa jalkapalloilussa**. Vuosi oli myös 100-vuotiaan Suomen Palloliiton juhlavuosi.

## Tapahtumia
* 4. tammikuuta: Kautta aikojen eniten naisten maaotteluita pelannut Anne Mäkinen ilmoitti lopettavansa maajoukkueuransa.
* 10. tammikuuta: Suomen Palloliiton juhlakirja *Rakas jalkapallo - sata vuotta suomalaista jalkapalloa* julkaistiin.
* 9. helmikuuta: Valmentaja Juha Malinen aloitti tehtävänsä Kazakstanin pääsarjaseuran Shakhter Karandan ja maan alle 21-vuotiaiden maajoukkueen päävalmentajana.
* 13. helmikuuta: Suomen alle 21-vuotiaiden maajoukkue arvottiin samaan EM-karsintalohkoon Tanskan, Slovenian, Liettuan ja Skotlannin kanssa.

### Merkittäviä pelaajasiirtoja

## Kansalliset kilpailut
### Miehet

### Naiset

### Muut kilpailut

## Veikkausliiga

## Suomen Cup

## Liigacup

Liigacup pelattiin vuonna 2007 totutusti alkukeväästä ennen Veikkausliigan alkua. Hallitseva mestari Kuopion Palloseura ei ollut mukana puolustamassa mestaruuttaan, sillä sen kohtalona oli pudota liigasta edelliskaudella. Kaikki 14 liigajoukkuetta osallistuivat keväiseen turnaukseen, joka potkaistiin perinteisesti käyntiin Talin jalkapallohallissa.

Edellisvuonna nolosti alkulohkonsa viimeiseksi jäänyt HJK paransi juhlavuotensa kunniaksi, ja otti ykköslohkossa ylivoimaisen voiton häviämättä ensimmäistäkään ottelua. Samasta lohkosta jatkoon pääsivät myös nousijajoukkue FC Viikingit, FC Lahti sekä FC Honka. Edelliskaudella finaalin hävinnyt FC KooTeePee jäi lohkossa viidenneksi, ja karsiutui siten jatkopeleistä.

Toisessa lohkossa hallitseva Suomen mestari Tampere United oli yhtä ylivoimainen kuin HJK, sillä sekään ei hävinnyt otteluakaan. Tamperelaisten ohella lohkosta jatkopeleihin jatkoivat VPS, FC Inter sekä toinen nousijajoukkue AC Oulu.

Puolivälierissä nousijajoukkueiden matka päättyi. Viikingit olivat vain hidaste FC Interille, kun taas AC Oulu taisteli HJK:n kanssa aina rangaistuspotkukilpailuun saakka. Helsinkiläiset olivat ratkaisuhetkillä niukasti vahvempia. FC Honka yllätti alkulohkonsa ylivoimaisesti voittaneen TamU:n maalein 2-1, kun taas FC Lahti eteni välieriin niukalla 1-0 -voitolla VPS:stä. Tasaisissa välierissä Lahti yllätti aseettoman HJK:n, ja Honka joutui taipumaan Interille rangaistuspotkuilla.

Finnair Stadiumilla pelattu loppuottelu oli välierien tapaan puolustusvoittoinen, eikä maaleja varsinaisella peliajalla nähty. Rangaistuspotkuissa lahtelaiset olivat turkulaisia vahvempia, ja FC Lahti pääsi siten juhlimaan historiansa ensimmäistä liigacupin voittoa.

## Maajoukkueet
### Miesten A-maajoukkue
#### Miesten A-maajoukkueen ottelut

#### Miesten A-maajoukkue [[FIFA-ranking]]issa

### Miesten B-maajoukkue
#### Miesten B-maajoukkueen ottelut

## Lähteet
Steve Dannenmann

**Steven (Steve) Dannenmann** (s. 15. elokuuta 1966 Baltimore, Maryland) on yhdysvaltalainen hyväksytty tilintarkastaja (CPA, Certified Public Accountant), joka tuli tunnetuksi pokerinpelaajana sijoittuessaan toiseksi World Series of Pokerin pääturnauksessa vuonna 2005.

Vuoden 2005 WSOP-turnaus oli Dannenmannille ensimmäinen. Joe Hachemin voittaman kilpailun kakkostilastaan Dannenmann sai 4,25 miljoonaa dollaria. Dannenmann maksoi WSOP:n 10&nbsp;000 dollarin osallistumismaksun puoliksi ystävänsä Jerry Ditzelin kanssa - sijoittuaan toiseksi hän antoi puolet palkintosummastaan ystävälleen.

Menestys WSOP toi Dannenmannille paikan WSOP Tournament of Champions -kutsukilpailuun. Dannenmann oli Mike Matusowin voittaman kisan viides (palkkiosumma 100&nbsp;000 dollaria).

Pokerimenestyksestään huolimatta Dannenmann jatkaa päivätyötään omassa yrityksessään tilintarkastajana, rahoitusneuvojana ja kiinnityslainavälittäjänä. 

Elokuussa 2007 Dannenmannin pokeriuran turnausansiot ylittivät 4,4 miljoonaa dollaria.

## Lähteet

## Aiheesta muualla
* Viralliset kotisivut
*
Pisto (kylä)

**Pisto** on kylä Pistojärven rannalla ja valtatien 5 varrella Kainuussa sijaitsevan Suomussalmen ja Pohjois-Pohjanmaalla sijaitsevan Taivalkosken kunnanrajalla, noin 70 kilometriä pohjoiseen Suomussalmen  kuntakeskuksesta, noin 70 kilometriä Kuusamon kaupungista ja noin 45 kilometriä itään Taivalkosken keskustaajamasta. Kylä on muodostunut pääasiassa valtatien varrelle ja järven länsirannalle. Kylän pääosa sijaitsee Suomussalmen kunnassa.

Piston kylässä sijaitsee Piston Pirtti, Piston Maamiesseura ry:n ylläpitämä maamiesseuran talo, jossa järjestetään kesällä tanssi-iltoja viikonloppuisin.
Kurtti

**Kurtti** on kylä Taivalkosken kunnassa. Se sijaitsee Kurtinjärven rannalla seututien 800 sekä lakkautetun Taivalkosken radan varrella, noin 15 kilometriä etelään Taivalkosken kuntakeskuksesta. Kylän alueella asukkaita oli vuonna 2010 yli 100. 

Kylän itäpuolella sijaitsee lakkautettu Kurtin rautatieasema.

## Lähteet
Alppihiihto talviolympialaisissa 1984

**[[Talviolympialaiset 1984|XIV talviolympialaisissa]]** Sarajevossa  vuonna 1984 **[[alppihiihto]]** oli yhdettätoista kertaa olympialaisten ohjelmassa. Alppihiihdossa järjestettiin kuusi kilpailutapahtumaa: pujottelu, suurpujottelu ja syöksylasku sekä miehillä että naisilla.

## Miehet
### Pujottelu





### Suurpujottelu





### Syöksylasku





## Naiset
### Pujottelu





### Suurpujottelu





### Syöksylasku





## Lähteet
* *Talviurheilun tähdet*, WSOY 1986, s. 382–384
Vuoden positiivisin suomalainen

**Vuoden positiivisin suomalainen** on vuodesta 1993 lähtien Positiivareiden ja Nuorkauppakamarin jakama kunniamaininta. Vuoden positiivisin suomalainen -kunniamaininnan lisäksi jaetaan elämäntyöpalkintoa sekä palkitaan alueellisesti positiivisimpia suomalaisia. Kunniamaininnan saajat palkitaan kajaanilaisen kuvanveistäjän Esko Määtän suunnittelemalla patsaalla. Positiivarit on myönteistä asennoitumista edistävä konsulttiyritys, joka valitsee Vuoden positiivisimman suomalaisen.

Vuoden positiivisin tamperelainen on valittu vuodesta 2004 lähtien.

## Valtakunnallisesti palkitut

## Lähteet

## Aiheesta muualla
* Positiivarit
Marja Hintikka

**Marja Hintikka** (s. 10. syyskuuta 1978 Jyväskylä) on suomalainen radio- ja tv-juontaja.

## Elämä ja ura
Hintikka on koulutukseltaan medianomi. Hän on opiskellut viestintää myös Helsingin yliopiston valtiotieteellisessä tiedekunnassa. Ennen radio- ja televisiouraa Hintikka työskenteli tekstisuunnittelijana mainostoimistossa.

Hintikka on toimittanut ja juontanut YleX:llä *KromosomiX*-ohjelmaa yhdessä Jenny Lehtisen kanssa, *[[YleX Aamu|YleX Aamua]]* Mikko ”Peltsi” Peltolan ja Ilkka Uusivuoren kanssa sekä *YleX Tänään* -ohjelmaa Heikki Soinin, Jaakko Mannermaan ja Anne-Mari Aaltosen kanssa. Hän on toiminut juontajana myös Yle TV2:n ''Musiikki-tv'':ssä muun muassa Uusivuoren ja Tomi Saarisen kanssa.

Hintikka lopetti YleX-radiokanavalla elokuussa 2009. Hän oli aloittanut kanavalla vuonna 2004. Hintikka juonsi Yle TV1:n 28. lokakuuta 2009 alkanutta keskusteluohjelmaa *[[Puoli seitsemän]]* yhdessä Mikko Kekäläisen kanssa. Syksyllä 2013 hän juonsi *[[Dancing on Ice]]* -ohjelmaa ja syksyllä 2014 *[[Haasta Hans]]* -ohjelmaa sekä *[[SuomiLove]]*-ohjelmaa vuosina 2014–2016. Vuosina 2015–2016 Hintikka juonsi Yle TV2:ssa omaa talk show’ta *[[Marja Hintikka Live]].* Ohjelma voitti Kultaisen Venlan tammikuussa 2017. 

Hintikka osallistui *[[Tanssii tähtien kanssa (11. tuotantokausi)|Tanssii tähtien kanssa]]* -tanssiohjelmaan syksyllä 2018. 

Hintikka toimii toisena juontajana, yhdessä Vappu Pimiän kanssa, *[[Vappu ja Marja Live]]* -talk showssa, joka alkoi AVA- ja MTV3-kanavilla helmikuussa 2019. Vuosina 2019–2021 hän on juontanut *[[Luokkajuhlat]]*, *[[Villa Hintikka]]*, *[[Laulu rakkaudelle – Secret Song Suomi]]* ja *[[Sukuni salat]]* -ohjelmia. 

## Yksityiselämä
Hintikka on naimisissa juontaja Ilkka Uusivuoren kanssa. Heillä on kolme lasta, jotka ovat syntyneet vuosina 2013, 2015 ja 2017. 

## Lähteet

## Aiheesta muualla
* Marja Hintikka Live -ohjelman verkkosivut
* Marja Hintikka Live -radio-ohjelma
Hietaniemi (albumi)

__NOTOC__
**Hietaniemi** on Mikko Kuustosen vuonna 2007 julkaistu studioalbumi.

Albumi ylsi ensimmäisellä listaviikollaan Suomen virallisen listan kuudenneksi ja pysyi listalla seitsemän viikkoa.

## Kappaleet
#
#
#
#
#
#
#
#
#
#
#
#
#

## Arvostelut
* Soundi: 

## Lähteet
Pistojärvi (täsmennyssivu)

**Pistojärvi** voi tarkoittaa seuraavia maantieteellisiä kohteita:

* Pistojärvi, kyläkeskus ja entinen kunta Vienassa
* Pistojärvi, järvi Vienassa
* Pistojärvi, järvi Taivalkosken ja Suomussalmen rajalla
Teollinen muotoilija

**Teollinen muotoilija** on suunnittelija, joka suunnittelee tai muotoilee teollisesti valmistettavia tuotteita ja niihin liittyviä palveluita. Toimenkuvaan liittyy tuotteen ulkoasun, toiminnallisuuden ja käytettävyyden suunnittelun lisäksi usein muun muassa valmistettavuuden suunnittelua, käyttöliittymäsuunnittelua, tuoteinnovaatioita, palvelukonseptien suunnittelua ja tutkimusta.

Ensimmäiseksi teolliseksi muotoilijaksi on nimitetty Peter Behrensiä, joka toimi AEG:llä Saksassa muotoilijana vuosina 1907–1914. Vaikka Behrens oli alun perin taidemaalari, hän oli myös itseoppinut arkkitehti.

Teollisen muotoilijan toimenkuva on vuosien mittaan muuttunut taiteellisesta käsityöläis-suunnittelijasta tuotteistamisen ja markkinoinnin ammattilaiseksi. Ammatin perinteet ovat kiinni taideteollisuudessa, ajassa jolloin tehtaat mielellään ostivat tuotteiden malleja ulkopuolisilta suunnittelijoilta. Jotkut tuotteiden valmistajat perustivat tuotannon yhteyteen taiteellisia osastoja, joissa muotoilijat saattoivat työskennellä läheisessä yhteistyössä valmistuksen kanssa. Siten taattiin brändien säilyminen yhtiön hallussa.

Nykyään teollinen muotoilu yhdistetään usein teknologiateollisuuteen, ja muotoilijoista on tullut tuotteistamisen ammattilaisia. He edustavat teollisuuden ja kaupan yhteydessä taiteellista osaamista, jonka avulla ideoita voidaan hahmottaa ja toteuttaa kaupallisiksi tuotteiksi. Oleellista on teolliseen muotoiluun liittyvä kokonaisuuksien tai kokemuksien hahmottaminen tuotteen tai palvelun käyttäjän kannalta. Teollisten muotoilijoiden ammatteja voivat olla myös käytettävyys- tai käyttöliittymäsuunnittelija, konseptisuunnittelija ja muotoilupäällikkö.

Teollisuustaiteen Liitto Ornamo nimeää vuosittain Vuoden teollisen muotoilijan. 

## Koulutus

Suomessa teollisia muotoilijoita kouluttavat Aalto-yliopiston taiteiden ja suunnittelun korkeakoulu, Lapin yliopisto ja ammattikorkeakouluista Metropolia Ammattikorkeakoulu sekä LAB-ammattikorkeakoulu. Myös monet arkkitehdit ovat harjoittaneet ammattia.

## Katso myös
*Muotoilija (AMK)

## Lähteet
* Teollisuustaiteen Liitto Ornamo ry, TKO
* Vihma, Susann. Ornamentti ja kuutio. Johdatus modernin muotoilun historiaan. Helsinki: Ilmari. 2003. .

### Viitteet

## Aiheesta muualla

* Teollinen muotoilu (Opintoluotsi)
* Muotoilun koulutusohjelma (Opintoluotsi)
* www.ornamo.fi
Kristus Vapahtajan katedraali

**Kristus Vapahtajan katedraali** voi viitata muun muassa seuraaviin kirkkoihin:

* Kristus Vapahtajan katedraali, Moskova, Venäjä
* Vapahtajan kirkastumisen katedraali eli Kristus Vapahtajan katedraali, Póthia, Kálymnos, Kreikka
Ray Romano

**Raymond Romano** (s. 21. joulukuuta 1957 New York, New York, Yhdysvallat) on yhdysvaltalainen näyttelijä ja koomikko. Hän on tehnyt pääroolin tv-komediassa *[[Kaikki rakastavat Raymondia]]*. Hänen muita merkittävä roolejaan ovat muun muassa äänirooli *[[Ice Age]]* -elokuvissa ja Handy Harrisonin rooli elokuvassa *[[Villi valtataistelu]]* (*Welcome to Mooseport,* 2004). Hän on myös tuottanut *Kaikki rakastavat Raymondia* ja saanut roolistaan Emmyn.

Vuonna 2010 Forbes julkaisi "Hollywood's Animation A-List" listan, jossa lueteltiin kymmenen menestyksekkäintä Hollywood-näyttelijää animaatioiden parissa. Menestys mitattiin elokuvien lipputulojen perusteella, jonka myötä Romano oli listalla yhdeksäntenä.

## Yksityiselämä
Romano on naimisissa Anna Scarpullan kanssa jonka kanssa hänellä on neljä lasta, tytär ja kolme poikaa. Romano harrastaa aktiivisesti golfia saamoin kuin roolihahmonsa televisiosarjassa *Kaikki rakastavat Raymondia*.

## Lähteet

## Aiheesta muualla

*
*Viralliset sivut 
*Ray Romano NNDB:ssä
Mike Binger

**Michael "Mike" Binger** on yhdysvaltalainen pokeriammattilainen. Hän teki läpimurtonsa sijoittumalla vuoden 2006 World Series of Pokerin pääturnauksessa kolmanneksi. Kolmossijasta hän ansaitsi 4&nbsp;123&nbsp;310 dollaria. Samana vuonna WSOP:n $1,500 No Limit Hold'em -turnauksessa Binger oli kuudes. 

Binger oli vuoden 2007 WSOP:n menestyjiä: hän otti pelaajista eniten rahasijoja (kahdeksan) ja oli parhaimmillaan kolmas (5&nbsp;000 dollarin no limit hold'em -turnaus). 

Vuonna 2008 Binger voitti L.A. Poker Classicin 1&nbsp;500 dollarin no limit hold'em -turnauksen, Five Star World Poker Classicin 5&nbsp;000 dollarin no limit hold'em -turnauksen (ykköspalkinto 317&nbsp;280 dollaria) ja WSOP Circuitin 5&nbsp;000 dollarin no limit hold'em-turnauksen Lake Tahoella. Vuonna 2009 Binger oli ykkönen Aussie Millionsin 3&nbsp;000 dollarin pot limit omaha -turnauksessa ja Doyle Brunson Five Diamond World Poker Classicin 1&nbsp;000 dollarin no limit hold'em-turnauksessa.

Binger asuu Athertonissa, Kaliforniassa ja valmistui filosofian tohtoriksi fysiikasta vuonna 2006.

Syyskuussa 2010 Bingerin pokeriuran turnausansiot ylittivät 6,5 miljoonaa dollaria.

## Lähteet

## Aiheesta muualla
* PokerPages.com:n profiili
*
Häntäihmiset

**Häntäihmiset** ovat kuvitteellinen hännällinen ihmisrotu, joka mainittiin usein 1300- ja 1400-luvuilla eurooppalaisten tutkimusmatkailijoiden kertomuksissa. Häntäihmisten oletettiin elävän jossain kaukaisessa maassa. Vanhoissa maailmankartoissa oli toisinaan merkintä "*homini caudati hic*", eli "täällä asuvat häntäihmiset". 

1700-luvulla Carl von Linné uskoi, että häntäihmiset olivat puuttuva lenkki apinoiden ja ihmisten välillä. 1800-luvulle tultaessa oletettiin, että häntäihmisiä eläisi ainoastaan Afrikassa. Ranskalaisten antropologien mukaan Keski-Afrikassa elävät "Niam-niamit" olivat mahdollisesti tällainen rotu. Tutkimuksista huolimatta Niam-niameja ei koskaan löydetty, ja tiede menetti kiinnostuksensa häntäihmisiin.

Hännällisiä ihmisiä kuitenkin syntyy toisinaan. Vuonna 1901 syntyi poika, jolla oli häntä. Häntä poistettiin leikkauksella pojan ollessa puolivuotias, jolloin se oli 7,5 senttimetriä pitkä. Nykyisin tutkijat ovat yksimielisiä siitä, että hännällistä ihmisrotua ei ole koskaan ollut - toisin sanoen ihmiset ovat kehittyneet muista kädellisistä, jotka nekin olivat hännättömiä.

## Katso myös
*Koirankuonolaiset

## Lähteet
* Tieteen Kuvalehti 11/1998
Ranuanjoki

**Ranuanjoki** on joki Ranuan kunnassa entisessä Lapin läänissä. Sen alkulähteenä on Ranuan kirkonkylällä sijaitsevat Takajärvi ja Ranuanjärvi. Kantatien 78 rinnalla virtaavan joen pituus on noin 30 kilometriä, ja se laskee Siuruanjokeen Asmuntin kylässä lähellä Pudasjärven kunnanrajaa.

Joki virtaa läpi pääosin asumattoman alueen, ja suurin osa sen valuma-alueesta on suoperäistä metsätalousmaata. Joen vesi on humuspitoista ja erittäin ravinteikasta, johtuen muun muassa haja-asutuksen Ranuan- ja Takajärville aiheuttamasta kuormituksesta sekä valuma-alueen suoperäisyydestä.

Joen tärkeimmät saaliskalat ovat hauki, särki, ja ahven, alajuoksulla lisäksi harjus. Muita joessa runsaasti esiintyviä kalalajeja ovat seipi, kivennuoliainen sekä kivisimppu. 1990-luvulla joella kalastettiin ainoastaan kotitaloustarpeita silmällä pitäen, vuotuisen kokonaiskalansaaliin ollessa alle 400 kilogrammaa.

## Lähteet
* Ympäristölupapäätös 14/2005 1396Y0133-121 (PDF)
Kirjava joukko

**Kirjava joukko** (*Black Books*) on brittiläinen, Dylan Moranin luoma tilannekomedia. Sitä esitettiin Channel 4:lla kolme tuotantokautta vuosina 2000–2004. Ohjelman päänäyttelijät olivat Dylan Moran, Bill Bailey ja Tamsin Greig. Sarjan käsikirjoituksesta vastasivat Moranin lisäksi Graham Linehan, Arthur Mathews, Kevin Cecil ja Andy Riley, ja sen tuottajana toimi Nira Park. Ohjelma voitti kahdesti (vuosina 2001 ja 2005) BAFTAn parhaana tilannekomediana, minkä lisäksi se sai myös Pronssisen ruusun Montreux'n Kultaisen Ruusun festivaaleilla vuonna 2001.

Sarjan tapahtumat sijoittuvat "Black Books" -nimiseen kirjakauppaan Lontoon Bloomsburyn alueella. Sen omistaja on omalaatuinen, asiakkaitaan vihaava ja juopotteluun taipuvainen irlantilainen Bernard Black (Moran). Sarja seuraa Blackin, hänen apulaisensa Mannyn (Bailey) ja heidän ystävänsä Franin (Greig) edesottamuksia.

Suomessa sarja nähtiin ensimmäisen kerran Yle TV1:llä vuonna 2003.

## Lähteet
Khaki

**Khaki** (persian sanasta  *khāk*, ’pöly’) voi tarkoittaa sekä alun perin sotilaiden vaatetuksessa käytettyä kellertävänruskeaa puuvillakangasta että kyseisen kankaan väriä. 

Joidenkin tietojen mukaan khakin ottivat käyttöönsä Intiassa oleskelleet englantilaisjoukot vuonna 1857. Toisen tarinan mukaan khakivärjäyksen keksi 1848 Intiassa brittiläisten joukkojen komentaja Sir Harry Burnett Lumsden. Hänen sanotaan sekoittaneen kahvia, curryjauhetta ja mulperimehua värjätäkseen sotilaidensa valkoiset univormut sopimaan paremmin Intian pölyisiin ja likaisiin oloihin.

Armeijakäytössä khaki oli ensimmäisen kerran vuonna 1880 Britannian ja Venäjän välisessä Afganistanin sodassa, jossa sitä pidettiin hyvänä suojavärinä hiekkaisessa maastossa.

## Lähteet
* coloria.net – khaki
* Suomen kielen perussanakirja

### Viitteet

## Aiheesta muualla
* Raivio, Ville: Näin khaki muuttui univormusta arkivaatteeksi. *Taloussanomat* 12.5.2013.
Antti Sallinen

**Antti Sallinen**  (28. heinäkuuta 1879 Liperi – 30. marraskuuta 1939 Helsinki) oli suomalainen kansanedustaja. Hän toimi Maalaisliitton kansanedustajana 1922–1923 ja 1930–1932.

Kansakoulun käynyt Sallinen aloitti työuransa renkinä. Neljän vuoden työrupeaman jälkeen hän lähti Kanadaan, josta palasi maanviljelijäksi Liperiin 1913. Tilaa hän hoiti kuolemaansa saakka. Tilan pidon lisäksi Sallinen oli Liperin Simananniemen asutusalueen metsänvartija 1913–1923 ja Liperin kunnan tilattoman väestön lainakassan ja asutuskassan rahastonhoitaja 1918–1926. 

Eduskunnassa Sallinen oli lakivaliokunnan ja suuren valiokunnan jäsen.

Sallisen vanhemmat olivat maanviljelijät Petter Johan Sallinen ja Eeva Stina Mikkonen. Vuonna 1889 hän nai Wilhelmina Monosen.

## Aiheesta muualla
*
Pertti Sveholm

**Pertti Edvin Sveholm** (s. 2. joulukuuta 1953 Oulu) on suomalainen näyttelijä sekä teatteri- ja oopperaohjaaja. Hän on työskennellyt muun muassa Ryhmäteatterissa sekä Oulun ja Helsingin Kaupunginteattereissa.

## Ura
Sveholm on ollut mukana yhteensä yli sadassa elokuvassa ja televisio-ohjelmassa. Televisiosta hänet muistetaan muun muassa 1980-luvun viihdesarjasta *[[Tabu (televisiosarja)|Tabu]]*. Sen jälkeen hän on esiintynyt muun muassa sarjoissa *[[Tahdon asia]]*, *[[Helppo elämä]]* ja *[[Tehdas (televisiosarja)|Tehdas]]*. Sveholm on vastaanottanut Jussi-palkinnon parhaasta miessivuosasta kahdesti. Vuonna 2002 hänet palkittiin roolityöstään elokuvassa *[[Klassikko (elokuva)|Klassikko]]* ja vuonna 2009 elokuvassa *[[Tummien perhosten koti (elokuva)|Tummien perhosten koti]]*.

Näyttelijäntyönsä ohella Sveholm on tehnyt ohjauksia Helsingin, Oulun, Seinäjoen ja Turun kaupunginteattereihin, Ryhmäteatteriin, Uuteen Iloiseen Teatteriin ja Suomen Kansallisoopperaan. Hän on ohjannut myös kahden uuden oopperateoksen kantaesitykset, vuonna 2010 Jari Järvelän *Makuukamarioopperan* ja vuonna 2012 Mika Waltarin *[[Gabriel, tule takaisin]]*.

## Yksityiselämä
Sveholm oli avioliitossa näyttelijä Sari Havaksen kanssa vuosina 1993–2007 ja heillä on kaksi lasta, Akseli Sveholm (s. 1991) ja Asta Sveholm (s. 1994), jotka ovat molemmat näyttelijöitä. Myös näyttelijä Pihla Penttinen on Sveholmin tytär.

## Valikoitu filmografia

* *[[Hobitit (televisiosarja)|Hobitit]]* (1993) - Samvais Gamgi
* *[[Klassikko (elokuva)|Klassikko]]* (2001)
* *[[Tummien perhosten koti (elokuva)|Tummien perhosten koti]]* (2008)

;Ääninäyttelijänä

## Lähteet
Trave

**Trave** on joki Saksan pohjoisimmassa osavaltiossa Schleswig-Holsteinissa. Sen pituus on noin 124 kilometriä, ja se virtaa Gießelrade-nimisestä kylästä Travemünden kaupunkiin, josta se laskee lopulta Itämereen. Matkallaan se virtaa myös läpi Lyypekin kaupungin, jossa se on yhdistetty Elbe–Lyypekki-kanavaan. Jokea pitkin valtamerialuksetkin pystyvät purjehtimaan Lyypekin satamiin.
Ethel Barrymore

**Ethel Barrymore** (oik. **Ethel Mae Blythe** 15. elokuuta 1879 Philadelphia, Pennsylvania Yhdysvallat – 18. kesäkuuta 1959 Hollywood, Kalifornia) oli Oscar-palkittu yhdysvaltalainen näyttelijä. Hän kuului tunnettuun Barrymoren sukuun, ja näyttelijät John Barrymore ja Lionel Barrymore olivat hänen veljiään.

Ethel Barrymore tuli kuuluisaksi etenkin teatterinäyttelijänä. Hänen Broadway-debyyttinsä tapahtui vuonna 1901. Hänen ensimmäinen elokuvansa sai ensi-iltansa vuonna 1914. Hän sai parhaan naissivuosa-Oscarin elokuvasta *[[Yksinäinen sydän]]* (*None but the Lonely Heart*, 1944).

Ethel Barrymore meni naimisiin Russell Griswold Coltin kanssa vuonna 1909, ja pari erosi vuonna 1923. Heillä oli kolme yhteistä lasta.

## Lähteet

## Aiheesta muualla

* 
* Ethel Barrymore NNDB:ssä
Lionel Barrymore

**Lionel Barrymore** (synt. **Lionel Herbert Blythe**, 28. huhtikuuta 1878 Philadelphia, Pennsylvania – 15. marraskuuta 1954 Los Angeles, Kalifornia) oli yhdysvaltalainen teatteri-, radio- ja elokuvanäyttelijä. Lisäksi hänellä on kaksi tähteä Hollywoodin Walk of Famella.

## Elämä
Barrymore syntyi näyttelijäperheeseen ja oli Ethel Barrymoren ja John Barrymoren vanhempi veli. Hän aloitti teatteriuransa 1900-luvun alussa. Vietettyään monta vuotta Pariisissa hän palasi Broadwaylle vuonna 1907. Vuonna 1924 hän siirtyi Broadwaylta Hollywoodiin. Hän näytteli elokuvaurallaan lukuisissa klassikoksi nousseissa elokuvissa kuten *[[Grand Hotel (elokuva)|Grand Hotel]]* (*Grand Hotel*, 1932), *[[Päivälliset klo 8]]* (*Dinner at Eight*, 1933), *[[Kaksintaistelu auringossa]]* (*Duel in the Sun*, 1946) ja *[[Myrskyvaroitus]]* (*Key Largo*, 1948). Hänen ehkä kuuluisin roolinsa on kuitenkin Mr. Potterin rooli elokuvassa *[[Ihmeellinen on elämä]]* (*It's a Wonderful Life*, 1946).

Hän sai parhaan miesnäyttelijän Oscarin elokuvasta *[[Vapaa sielu]]* (*A Free Soul*, 1931).

## Lähteet

## Aiheesta muualla

*
*Lionel Barrymore NNDB:ssä
Heikki Häyrynen

**Verner Henrik (Heikki) Häyrynen** (24. joulukuuta 1875 Jämsä – 20. lokakuuta 1915 Jämsä) oli suomalainen poliitikko, joka toimi SDP:n kansanedustajana vuosina 1907–1908 ja 1909–1915.

## Elämä
Heikki Häyrysen vanhemmat olivat Viitasaarella syntynyt satulaseppä Heikki Juhonpoika Häyrynen (s. 1841) ja Amanda Fredrika Berg (1844−1903). Kansakoulun käynyt Häyrynen työskenteli satulaseppänä. Hän oli vuonna 1899 toimintansa aloittaneen Jämsän työväenyhdistyksen perustajajäseniä ja toimi myös sen puheenjohtajana. Vuonna 1907 Häyrynen valiittiin kansanedustajaksi Suomen ensimmäisissä yksikamarisen eduskunnan vaaleissa. Vuonna 1908 Häyrynen ei ollut ehdolla, mutta hänet valittiin jälleen 1909. Häyrynen oli myös Jämsän kunnanvaltuuston jäsen.

Häyrynen kuoli pitkäaikaiseen keuhkotautiin kotonaan Jämsässä 39-vuotiaana lokakuussa 1915. Hänen tilalleen eduskuntaan nousi Emil Murto.

## Perhe
Häyrysen puoliso oli Hilja Elina Friman (s. 1883), jonka kanssa hän avioitui vuonna 1903.

## Lähteet
Elbe–Lyypekki-kanava

**Elbe–Lyypekki-kanava** on kanava Saksan pohjoisimmassa osavaltiossa Schleswig-Holsteinissa. Se yhdistää Elben ja Traven joet, muodostaen näin väylän Lyypekin kaupungista Itämerelle. Kanava on 67 kilometriä pitkä, ja sen pohjoisena pääteasemana toimii Lyypekki, kun taas eteläinen pääteasema on Lauenburg. Kanavan edeltäjä oli Stecknitzin kanava, jonka se korvasi vuonna 1900.
Stecknitzin kanava

**Stecknitzin kanava** () oli kanava Saksan pohjoisimmassa osavaltiossa Schleswig-Holsteinissa. Se rakennettiin vuosina 1392-1398. Kanava yhdisti Stecknitzin (Traven sivujoki) ja Delvenaun (Elben sivujoki) pienehköt joet, ja se oli osa Vanhaa suolatietä (Alte Salzstraße). Kanava oli 85 senttimetriä syvä, 7,50 metriä leveä ja 94 kilometriä pitkä. Lisäksi siinä oli yhteensä 17 sulkua, joista *Palmschleuse* Lauenburgissa on vielä jäljellä. Vuonna 1900 kanavan korvasi uusi Elbe–Lyypekki-kanava.
Steelband

**Steelband** on orkesteri, jossa soitetaan tyhjistä öljytynnyreistä tehtyjä steel pan -rumpuja. Yksi soitin voi käsittää 1–6 pannua, ja jokaista soitinta soittaa vain yksi henkilö. Soittimen koko kertoo sen äänenkorkeudesta; mitä isompi pannu, sitä matalampia ääniä sillä soitetaan.

Pannut jaetaan karkeasti kolmeen eri ryhmään; sopraanot, komppiryhmä ja bassot. Sopraanopannu on kaikista pienin soitin, ja tällöin siitä lähtee myös koko orkesterin korkeimmat äänet. Sopraanoilla soitetaan kappaleen melodiaa. Yhdessä sopraanopannussa on noin 30 säveltä, ja yhdellä sopraanon soittajalla on vain yksi pannu.

Sopraanoa suurempi soitin on "tuplat". Tuplia käytetään sopraanojen säestämiseen. Yhdellä tuplan soittajalla on yleensä kaksi pannua.

Suurin soitin on basso. Basso pitää steelbandin rytmissä. Bassojen määrä vaihtelee.
Vanha suolatie

**Vanha suolatie** () oli keskiaikainen suolan kuljettamiseen erikoistunut kauppareitti Pohjois-Saksassa. Reittiä pitkin kuljetettu suola kaivettiin Lüneburgin lähistöltä. Reitti johti sieltä pohjoissuuntaan Lyypekkiin, josta se kuljetettiin laivoilla Itämeren maiden tarpeisiin. Suolakauppa oli yksi suuri syy Lyypekin kaupungin hallitsevaan asemaan Hansaliitossa. 

Vuonna 1398 valmistui suolan kuljettamista helpottamaan tarkoitettu Stecknitzin kanava. Sitä pitkin suola kulki määränpäähänsä Lyypekkiin noin 20 päivässä.
Lampaankääpä

**Lampaankääpä** (*Albatrellus ovinus* syn. Polyporus ovinus,  *Scutiger ovinus*) on *[[Russulales]]*-heimoon kuuluva miedon makuinen kauppasieni ja kuusen mykorritsasieni.

## Koko ja ulkonäkö

Lampaankäävän lakki on nuorena kermanvalkoinen, mutta vanhemmiten se muuttuu kellertäväksi ja vaaleanruskean pilkulliseksi. Lampaankäävän lakki on epäsäännöllisen muotoinen ja paikoitellen painunut. Sen leveys on noin 5–20&nbsp;cm. Jalka on valkoinen, tukeva ja lyhyt. Pillit ovat valkoiset, matalat, tiheät ja johteiset. Sen tuoksu on hyvin mieto. Paksu malto on valkoista, mutta kuumennuksen jälkeen ja vanhemmiten se muuttuu keltaiseksi. Mahdollisesti on olemassa kaksi läheistä/rinnakkaista lajia, joista toisen värin muuttuminen keltaiseksi on hyvin heikkoa ja paistettu sieni lähes valkoista. 

### Samankaltaiset lajit

Lampaankääpää muistuttavia sieniä ovat typäskääpä (*Albatrellus ovinus/confluens*), mäntykankaiden harvinainen laji vuohenkääpä (*Albatrellus subrubescens*) sekä vaaleaorakas (*Hydnum repandum*). Typäskäävästä lampaankäävän voi erottaa esimerkiksi keittämällä tai paistamalla sienet. Lampaankäävän malto kellastuu kuumennettaessa, kun taas typäskäävällä se värjäytyy vaalean ruskeaksi.

## Kasvuaika ja -paikka
Sieni kasvaa elokuun ja lokakuun välillä. Lampaankääpää kasvaa yleisimmin tuoreissa havu- ja sekametsissä Suomen keski- ja eteläosassa, mutta sitä tavataan aina napapiirillä asti. Lampaankääpää kasvaa myös kuusikkoisissa rinteissä. Laji on satoisa ja kasvaa usein suurina ryhminä. Vanhana sienet muuttuvat usein toukkaisiksi.

## Käyttö ravinnoksi
Ruokasienenä lampaankääpä on parhaimmillaan nuorena. Sille ei tarvitse tehdä esikäsittelyä. Sientä voi käyttää mm. paistettuna tai kuivattuna. Lakin voi esimerkiksi leivittää korppujauhoissa ja paistaa pihviksi. Kuivattavaksi lampaankääpä ei sovi kovin hyvin, koska sienistä tulee kuivattaessa kovia. 

Venäjällä on lokakuussa 2023 lisätty rikoslakiin uhanalaisten sienien keräämisestä sakko- ja vankeusrangaistuksia. Näiden joukossa on Moskovan kaupungin julkaisemassa listassa mainittu muun muassa lampaankääpä.

## Lähteet

## Aiheesta muualla
* Laji.fi: Lampaankääpä (''Albatrellus ovinus'')
*Lampaankääpä – Ruokavirasto
*Luontoportti: Lampaankääpä (''Albatrellus ovinus'')
*Pinkka, Lajituntemuksen oppimisympäristö: Lampaankääpä (''Albatrellus ovinus'') 
*Luonnossa: Lampaankääpä (''Albatrellus ovinus'') 
*UniProt, Taxonomy: Albatrellus ovinus 
* Global Biodiversity Information Facility (GBIF): ''Albatrellus ovinus'' 
*Medicinal Mushrooms: Albatrellus ovinus 
*MushroomExpert: Albatrellus ovinus 
* Mycota of Alaska: ''Albatrellus ovinus''
Heinisuo

**Heinisuo** voi tarkoittaa seuraavia:

;maantieteellisiä kohteita:

* Heinisuo, kylä Kajaanissa
* Heinisuo, kylä Mäntsälässä
* Heinisuo, kylä Ranualla
* Heinisuo, suo Rengossa

;henkilöitä:

* Annika Heinisuo (s. 1988), suomalainen koripalloilija
Webs.com

**Webs** (entinen **Freewebs**) on englanninkielinen, vuonna 2001 perustettu yhdysvaltalainen tietotekniikkayritys, joka tarjoaa ilmaisia kotisivupalveluja. Sivujen teko perustuu muokkauseditoriin. Muokkauseditori toimii samalla sivun valmiina esikatseluna. Webs muuttaa tekstin ja median suoraan HTML-muotoon. Websissä on joitakin valmiita toimintoja, kuten esimerkiksi blogit, palautelomakkeet ja kuvagalleriat. Websiin voi lähettää myös itse koodattuja HTML-sivuja. Websin käyttö on ilmaista.

Webs tarjoaa myös mahdollisuuden maksulliseen palveluun, johon kuuluu muun muassa oma domain-osoite.

## Lähteet
Jarkko Saapunki

**Jarkko Saapunki** (s. 25. lokakuuta 1976 Oulu) on suomalainen mäkihyppyvalmentaja. 

Saapunki on toiminut nuorten valmentajana Japanissa Iiyaman kaupungissa vuosina 1997–1998 ja vuosina 1998–2002 Suomen nuorten maajoukkueen valmentajana Vuokatissa. Vuosina 2002–2003 hän toimi yhdistetyn Suomen A-maajoukkueen mäkivalmentajana ja palasi tähän tehtävään seuraavan vuosikymmenen loppupuolella. Vuosina 2003–2006 hän toimi Lillehammerin urheilukeskuksen päällikkönä. Vuosina 2007–2010 hän toimi Puijon Hiihtoseuran päävalmentajana.

Saapunki on toiminut henkilökohtaisena valmentajana muun muassa Jaakko Tallukselle (1998–2003), Arttu Lapille ja Matti Hautamäelle.

Oman mäkihyppyuransa Saapunki lopetti 20-vuotiaana. Hän kuului B-maajoukkueeseen ja nuorten maajoukkueeseen. Mäkihypyn maailmancupissa hän kilpaili kerran. Maaliskuussa 1994 hän sijoittui 48:nneksi Lahdessa käydyssä normaalimäen kilpailussa. SM-kisoissa hän sijoittui parhaimmillaan neljänneksi.
Saapunki lopetti mäkihyppyvalmentamisen syksyllä 2010 ja siirtyi Lapinlahdelle liikuntasihteeriksi sekä toimitusjohtajaksi. 

Hän palasi Puijon Hiihtoseuraan syksyllä 2013 ja toimii nuorten urheilulukiolaisten valmentajana sekä muun muassa Ilkka Herolan mäkivalmennuksessa. Hän oli yhdistetyn A-maajoukkueen mäkivalmentajana MM-kilpailuissa 2019.

Vuonna 2021 Saapunki valittiin Suomen Voimanostoliiton toiminnanjohtajaksi.

Saapunki soittaa kitaraa neljän entisen mäkihyppääjän muodostamassa The Kroisos -yhtyeessä.

## Lähteet
Josh Arieh

**Josh Arieh** (s. 26. syyskuuta 1974 Rochester, New York) on yhdysvaltalainen pokeriammattilainen. 

Arieh sijoittui kolmanneksi vuoden 2004 World Series of Pokerin pääturnauksessa ja voitti 2,5 miljoonaa dollaria. Hän on voittanut urallaan kaksi WSOP-ranneketta. World Poker Tourilla hän on ollut finaalipöydässä kahdesti (Borgata Poker Openissa vuonna 2004 kolmas ja Doyle Brunson Five Diamond World Poker Classicissa vuonna 2009 kolmas). 

Ariehin pokeriuran turnausansiot ylittivät tammikuussa 2010 5,7 miljoonaa dollaria. Arieh asuu Mariettassa, Georgiassa.

## WSOP-rannekkeet

## Lähteet

## Aiheesta muualla

* 
* Profiili FTP:n sivuilla 
* WPT:n profiili
Per Krafft (nuorempi)

**Per Krafft (nuorempi)** (1777–1863) oli ruotsalainen muotokuva- ja historiamaalari. Hänen isänsä oli muotokuvamaalari Per Krafft vanhempi. Hän opiskeli Pariisissa. Käytyään Italiassa hän palasi Ruotsiin vuonna 1806. 

Kraft oli opettajana Kuninkaallisessa taideakatemiassa vuodesta 1819. Parhaan työnsä hän maalasi 19-vuotiaana J. L. Desprezistä. Hagan linnassa on myös maininnan arvoinen maalaus Kaarle-herttuasta Hoglandin taistelussa. Hän oli hyvä piirtäjä, mutta myöhempien vuosien töitä leimasi värien raskaus.

## Lähteet
*Susning.nu
Raid (elokuva)

**Raid** on Tapio Piiraisen ohjaama vuonna 2003 ensi-iltansa saanut suomalainen rikoselokuva. Elokuva on ohjaajansa ensimmäinen kokoillan elokuva ja jatkoa Piiraisen ohjaamalle samannimiselle 12-osaiselle televisiosarjalle. Molempien tarina pohjautuu Harri Nykäsen luomaan Raid-nimiseen dekkarihahmoon, mutta elokuva ei suoraan perustu mihinkään tiettyyn kirjaan. Juha Muje voitti elokuvasta parhaan miessivuosan Jussi-palkinnon vuonna 2004, samoin kuin Jukka Uusitalo (lavastus) ja Pentti Tillder (puvustus).

## Juoni

Raid on palaamassa Ratsumiehen kanssa rekalla Suomeen kierreltyään Venäjän Karjalassa.  Rekka otetaan Vaalimaalla tullitarkastukseen ja molemmat pidätetään pirtun salakuljetuksesta. Raid kuulee komisario Janssonilta Tarjan kuolleen tulipalossa.

Pian tuhopolton jälkeen Maailmanpankin vastaisessa mielenosoituksessa kuolee nuori nainen. Kuolinsyyksi epäillään poliisin harhaluotia, mutta juttua tutkiva Jansson löytää videonauhalta todisteen siitä, että tuntemattoman naisen kuolema oli harkittu murha.

Hopo eli ylikonstaapeli Huusko on rakastunut venäläiseen prostituoituun, joka kuolee oudoissa olosuhteissa. Potenssiongelmista kärsivän Janssonin isä, entinen valtionyhtiön johtaja, tekee kuolemaa erikoismaksuluokan sairaalassa. 

Raid ei voi jättää Tarjan kuolemaa sikseen, vaan päättää löytää oikeat syylliset. Avukseen hän hakee Lapinlahdesta vanhan ystävänsä, entisen pornokauppias Sundmanin. Raid hakee takaisin myös Sundmanin menettämän Mersun sekä asuntoauton. Majapaikka löytyy Mehtosen autokorjaamosta. 

Pian parivaljakko huomaa olevansa keskellä kansainvälisiä rikoskuvioita, johon liittyy niin Perse-Arska ja Pultsi kuten myös Suomen valtion korkeita virkamiehiä sekä valekreivi. Komisario Jansson ja ylikonstaapeli Sanna Susisaari käyvät Tukholmassa mm. viemässä Mersun painetunnistimen. 

Raid ei lupaa kirjoittaa. Sundman saa pornoliikkeensä takaisin. Entinen missi, nykyinen videotaiteilija Naomi antaa julkisuuteen mielenkiintoisen videoteoksen. 

## Näyttelijät

## Lähteet

## Aiheesta muualla

* 
* 
* 
* Raid - Yle Areena
Peltosaari

**Peltosaari** on Riihimäen kaupunginosa Vantaanjoen varrella. Se sijaitsee Riihimäen rautatieaseman, matkakeskuksen ja muiden Riihimäen keskustan palveluiden lähellä.

Kaupunginosan rakentaminen aloitettiin vuonna 1973. Rakennuskanta on suurimmaksi osaksi kerrostaloja. Kadut on nimetty pääasiassa avaruusaiheisesti, esimerkiksi *Telluskatu*, *Jupiterinkatu*, *Linnunradankatu* ja *Merkuriuksenkuja*. Suurin osa asunnoista on omistusasuntoja, ja alueen asukkaista valtaosa käy töissä Riihimäen ulkopuolella, muun muassa Helsingissä.

Alueella palveluihin kuuluu Peltosaaren koulu, joka puretaan ja oppilaat sijoitetaan muihin kouluihin. Muita palveluja ovat kaksi päiväkotia, eläinhoitola, kirpputori, kaksi kauppaa ja ravintola. Koulun yhteydessä toimii nuorisotila Peltsin Clubi. Peltosaaressa sijaitsee myös Työväentalomuseo.

Aivan Peltosaaren pohjoislaidalla sijaitsee Peltosaaren urheilupuisto. Siellä on jalkapallokenttiä, yleisurheilukenttä, pesäpallokenttä, jousiammuntarata, jäähalli, skeittipuisto ja Liikuntakeskus, jossa voi pelata tennistä, sulkapalloa, salibandya, squashia ja pöytätennistä. Keskuksessa on erilliset kuntosalit naisille ja miehille. Peltosaaressa sijaitsee myös luontokohteena tunnettu Peltosaaren kosteikkopuisto.

Vuonna 2009 Peltosaaren työttömyysaste oli lähes 30 prosenttia, ja sen asukkaista pienituloisia oli noin 70 prosenttia. Vuonna 2015 tehdyn Huolenpitoa-hankkeen materiaalin mukaan työttömyysaste olisi tästä laskenut ja on 16,2 prosenttia vuonna 2015. Peltosaaren mainetta on yritetty parantaa perustamalla Peltosaari-seura, joka osallistuu kaupunginosan kehittämiseen. Seura järjestää vuosittain muun muassa vappu- ja toritapahtumia, retkiä ja teatterimatkoja.

Peltosaari on vuonna 2019 Lähiöfest-tapahtumaan kuuluvia paikkoja.

## Historia
Peltosaaren alue oli 1960-luvulle asti Paloheimon omistamaa peltomaata. Riihimäen kaupunki osti peltoalueen vuonna 1965 ja seuraavana vuonna pidettiin pohjoismainen kilpailu alueen suunnittelusta. Peltosaaren kaupunginosan kaava valmistui vuonna 1970 ja ensimmäinen kerrostalo rakennettiin alueelle vuonna 1973. Samalla Vantaanjoen uoma oikaistiin nykyiselle paikalleen.

Peltosaaren alueelle avattiin kesäkuussa 1926 uimala Vantaanjoen mutkan kohdalle kaivettuun altaaseen. Uimala oli varsinkin 1940- ja 1950-luvuilla merkittävä virkistäytymispaikka Riihimäen kauppalan ja lähiympäristön asukkaille. Uimala oli kuitenkin toteutukseltaan riittämätön uimareiden tarpeisiin ja vuonna 1956 Urheilupuistoon valmistunut moderni uimala korvasi sen. Peltosaaren uimalan paikalla sijaitsee nykyään Bad Segebergin puisto.

Talvisodan aikana nykyisen Peltosaaren aluetta pommitettiin ankarasti, sillä venäläiset luulivat sen olevan lentokenttä.

## Lähteet

## Kirjallisuutta
* Seppo Reso, Kalevi Airola: *Asukasyhdistys Peltosaaressa 25 vuotta.* Riihimäki : Peltosaari-seura 2000 

## Aiheesta muualla
* Peltosaari Riihimäen kaupungin sivustolla
Lauenburg

**Lauenburg** on kaupunki Saksan pohjoisimman osavaltion Schleswig-Holsteinin kaakkoisosassa, etelään Lyypekistä. Se sijaitsee Elbe-joen rannalla. Kaupungissa asuu noin 11 500 ihmistä, ja se on pinta-alaltaan 9,54 neliökilometrin suuruinen.

Bernhard II perusti Lauenburgin 1182. Se oli keskiajalla osa Vanhaa suolatietä, ja säilyi omana ruhtinaskuntanaan vuoteen 1689 saakka. Nykypäivänä kaupunki tunnetaan muun muassa siitä, että se on Elbe–Lyypekki-kanavan eteläinen päätepiste.

## Lähteet

## Aiheesta muualla

* Kaupungin verkkosivusto
Carl Johan Grimmark

**Carl Johan Grimmark** (s. 14. lokakuuta 1977, Göteborg) on ruotsalainen kitaristi, joka soittaa kristillistä metallia.  Hän soittaa vakituisesti yhtyeissä Narnia, Saviour Machine, Rob Rock sekä vieraana Divinefiressä. Hän liittyi vuonna 2006 myös Beautiful Sin -yhtyeeseen. Soittoonsa Grimmark on ottanut vaikutteita esimerkiksi Yngwie Malmsteenilta. Grimmark on säveltänyt suurimman osan Narnian kappaleista ja tehnyt osaan myös sanoitukset. Grimmarkin ensimmäinen sooloalbumi julkaistiin vuonna 2007.

## Soolojulkaisut
* *Grimmark* (2007)
Benoît Cheyrou

**Benoît Cheyrou** (s. 3. toukokuuta 1981 Suresnes, Ranska) on ranskalainen jalkapalloilija. Hän edusti vuonna 2017 päättyneellä pelaajaurallaan kotimaansa pääsarjassa Ligue 1:ssä Lilleä, Auxerrea ja Marseillea sekä viimeiset vuotensa Pohjois-Amerikan MLS:ssä kanadalaista Toronto FC:tä. Hän edusti Ranskaa useissa nuorten maajoukkueissa.

Hänen veljensä Bruno Cheyrou on myös jalkapalloilija.

## Saavutukset

* Alle 19-vuotiaiden Euroopan-mestaruus 2000  
* Ranskan liigamestaruus 2010 (Marseille) 
* Ranskan cupin voitto 2005 (Auxerre) 
* MLS Cupin voitto (Toronto) 

## Lähteet
Yngve Svinhufvud

**Pehr Yngve Svinhufvud** (24. syyskuuta 1890 – 16. syyskuuta 1991) oli presidentti Pehr Evind Svinhufvudin ja Ellen Svinhufvudin esikoispoika. 

Yngve Svinhufvud oli varatuomari, ja hän toimi pankinjohtajana Kansallis-Osake-Pankissa.

Svinhufvud kuului suojeluskuntaan ja osallistui sekä Ahvenanmaan sotaretkeen että Suomen sisällissodan taisteluihin.

Yngve Svinhufvud oli syntynyt ensimmäisenä kaikkien Suomen presidenttien lapsista ja elänyt heistä vanhimmaksi.
Hänellä on neljä lasta, kolme tytärtä ja poika Pehr, joka kaatui jatkosodassa marraskuussa 1941.

## Lähteet
Uurnakenttäkulttuurin lukujärjestelmä

**[[Uurnakenttäkulttuuri]]n** alkuvaiheessa noin vuonna 1200 eaa. Keski-Euroopassa käytettiin lukujen esittämiseen joukkoa kuvioituja pronssisia sirppejä.

## Löytyminen
Vuonna 1946 Franklebenistä, Saksasta löydettiin yli 250 sirppiä, jotka ajoitettiin vuosille 1500-1250 eaa. Löytö oli osa uurnakenttäkulttuuriin liittyvää laajempaa, 600 sirpin ja muiden esineiden, löydöstä. joka oli tehty lähellä Saale-jokea. Sirpeissä ei ole havaittavissa jälkiä käytöstä, joten ne on ilmeisesti haudattu tarkoituksella maahan.

Sirpeissä on kohokuvioituja merkkejä, jotka kiinnittivät tutkijoiden huomion. Yksinkertaisia viivamerkintöjä on tehty sirpin kahvaosan lähelle. Sirpin teräosassa on monimutkaisempia merkkejä. Yksinkertaisten merkkien on tulkittu muodostavan lukujärjestelmän.

## Lukujärjestelmä
Löydetyn lukujärjestelmän kantalukuna on viisi. Luvut on kirjoitettu oikeasta yläkulmasta vasempaan alakulmaan kulkevalla viivalla «/» ja kantaluvun kertaluvut on merkitty vasemmasta yläkulmasta oikeaan alakulmaan osoittavalla viivalla «\». Numerot 1:stä (='/') 29:ään (='////\\\\\') on löydetty.
John Barrymore

**John Sidney Blyth Barrymore** (15. helmikuuta 1882 Philadelphia, Pennsylvania – 29. toukokuuta 1942 Los Angeles, Kalifornia) oli yhdysvaltalainen näyttelijä.

## Elämä ja ura

John Barrymore syntyi vuonna 1882 näyttelijäperheeseen. Hänen vanhempansa olivat Maurice Blyth ja Georgie Drew, joka oli John Drew’n tytär. Hänen sisaruksiaan olivat Lionel Barrymore ja Ethel Barrymore, hänen poikansa on John Drew Barrymore ja lapsenlapsi Drew Barrymore. Barrymore kävi Georgetown Academy -nimistä koulua Washington D.C:ssä, mutta hänet erotettiin 16-vuotiaana koulusta, kun opettaja näki hänen menevän bordelliin. Barrymore ei suostunut paljastamaan hänen seurassaan olleita opiskelijoita, jolloin hänet erotettiin.

Tämän jälkeen Barrymore yritti luoda uraa taiteilijana, kunnes ryhtyi täysipäiväiseksi näyttelijäksi. Hänen teatteriuransa oli varsin menestyksekäs usean vuosikymmenen ajan, ja häntä ylistettiin myös hänen klassisen ulkonäkönsä vuoksi. Barrymore sai lempinimen ”Mahtava profiili” ja hän oli aikansa Shakespeare-matinoiden idoli.

Barrymore näytteli useissa kymmenissä elokuvissa. Hänet nähtiin muun muassa mykkäelokuvissa *[[Tohtori Jekyllin salaisuus]]* (1920) ja *[[Viimeinen kavaljeeri]]* (1924), mutta suurimman elokuvallisen menestyksen hän saavutti vasta äänielokuvien myötä. Tuolloin Barrymore nähtiin etenkin klassikkoelokuvissa *[[Grand Hotel (elokuva)|Grand Hotel]]* (1932), *[[Kahdeskymmenes vuosisata]]* (1934) ja muutamissa Bulldog Drummond -elokuvissa. 

Barrymoren menestyksestä ja loisteliasta näyttelijänuraa varjosti hänen alkoholisminsa ja avioeronsa. Barrymore toimi eräänlaisena roolimallina ystävälleen ja seuraajalleen Errol Flynnille, joka tulkitsi Barrymorea elokuvassa *[[Liian paljon, liian varhain]]* (1958). Barrymore työskenteli kuitenkin kuolemaansa asti. Hän kuoli vuonna 1942 60 vuoden iässä. Hänen poikansa on John Drew Barrymore ja lapsenlapsi Drew Barrymore.

## Lähteet
* 501 elokuvatähteä, joiden elokuvat jokaisen on nähtävä edes kerran eläessään

### Viitteet

## Aiheesta muualla

* 
* John Barrymore NNDB:ssä
Bacary Sagna

**Bacary Sagna** (s. 14. helmikuuta 1983 Sens, Ranska) on ranskalainen uransa päättänyt jalkapalloilija, joka pelasi yhteensä kymmenen vuotta Englannin Valioliigassa Arsenalin ja Manchester Cityn joukkueissa.  

Sagna siirtyi AJ Auxerresta Arsenaliin vuonna 2007 ja Arsenalista kesällä 2014 Manchester Cityyn. Kevätkauden 2018 hän pelasi italialaisseura Beneventossa ja vuodet 2018–2019 MLS-seura Montreal Impactissa, jossa hän lopetti uransa.

Sagna pelasi Ranskan alle 21-vuotiaiden maajoukkueessa vuoden 2006 Euroopan-mestaruuskilpailuissa. Hän pelasi Ranskan joukkueessa MM-kilpailuissa 2010 kolme ottelua ja 2014 yhden ottelun. EM-kilpailuissa 2016 hän pelasi täydet minuutit jokaisessa Ranskan seitsemässä ottelussa, mukaan lukien tappiollisessa loppuottelussa Portugalia vastaan. Kaikkiaan hän pelasi 65 maaottelua tekemättä niissä maaliakaan.

## Saavutukset
* Ranskan cupin voitto 2005 (AJ Auxerre)
* Ranskan supercupin finaalipaikka 2005 (AJ Auxerre)
* FA Cupin voitto 2014 (Arsenal)
* Englannin liigacupin finaalipaikka 2011 (Arsenal)
* Englannin valioliigassa toinen 2015 (Manchester City)
* Englannin liigacupin mestaruus (Manchester City)
* EM-hopeaa 2016 (Ranskan maajoukkue)

## Lähteet
* 
* http://www.arsenal.com/first-team/players/bacary-sagna
* Profiili soccerway.com-sivustolla 
* Profiili transfermarkt.co.uk-sivustolla 

### Viitteet
John Drew Barrymore

**John Drew Barrymore**, oik. **John Blyth Barrymore, Jr.** (4. kesäkuuta 1932 Beverly Hills, Kalifornia – 29. marraskuuta 2004 Los Angeles, Kalifornia) oli yhdysvaltalainen näyttelijä. Hän oli kuuluisan Barrymoren näyttelijäperheen jäsen. Hänen isänsä oli John Barrymore, hänen setänsä Lionel Barrymore ja tätinsä Ethel Barrymore. Hänellä oli neljä lasta joista yksi on Drew Barrymore.

## Elämä ja ura
John Drew Barrymore syntyi vuonna 1932 näyttelijälegenda John Barrymoren ja näyttelijätär Dolores Costellon perheeseen. He erosivat pian hänen syntymänsä jälkeen ja John Drew Barrymore lähetettiin alun perin sotilasakatemiaan, mutta päättikin seurata kuuluisan sukunsa jalanjälkiä näyttelijänä. Barrymore alkoi esiintyä pienen budjetin elokuvissa 1940- ja 1950-lukujen vaihteessa, muttei koskaan saavuttanut samanlaista yltiöpäistä menestystä kuin isänsä aikoinaan. John Drew Barrymore nähtiin mm. Fritz Langin elokuvassa "Huulipunamurhaaja" (1956). Hänen uransa näyttelijänä lopulta päättyi 1970-luvulla. John Drew Barrymore kärsi isänsä tavoin vaikeasta alkoholiriippuvuudesta, ja hän menehtyi syöpään 72-vuotiaana vuonna 2004.

## Aiheesta muualla
*
*John Drew Barrymore NNDB:ssä